open-index/open-wikipedia-markdown huggingface dataset:
Howard Philips

**Howard Philips** oli yksi *[[Nintendo]] of American* varhaisimmista työntekijöistä. Työskennellessään alkuperäisellä Tukwilan varastolla liukuhihnalla, hänet havaittiin potentiaaliseksi yritysedustajaksi. Hän oli luomassa Nintendo Power -lehteä ja oli sen ensimmäinen toimittaja. Philips oli myös virallinen "Game Master" ja yksi kolmesta johtohenkilöstä, jotka olivat vastuussa Pohjois-Amerikan pelikehityksestä. Philips esiintyi hahmona "Howard & Nester" -sarjakuvassa, jonka päähahmon Nesterin hän oli luonut.

Vuonna 1991 kykyjenmetsästäjät onnistuivat hankkimaan Philipsin pois Nintendon leivistä, ja hän pääsi Lucas Ranchille kehittämään pelejä kehittyvälle LucasArtsille. Hän jätti tämän aseman puolessa vuodessa ja siirtyi THQ:lle jossa hän tuotti useita pelejä. Tällä hetkellä hän työskentelee Microsoftin Game Studiosille tuottajana.
Jade (kirjasarja)

**Jade** on Taru Mäkisen kirjoittama, vuosina 1992–1997 julkaistu seitsenosainen nuortenkirjasarja.

Kirjojen päähenkilö on 14-vuotias Janni Garcia. Hänen isänsä on chileläinen, minkä takia Janniin ja hänen perheeseensä kohdistuu ennakkoluuloja. Jannilla on toinenkin persoona, Jade. Jannin äiti on poliisi, joten Janni tahtomattaankin kuulee rikoksista. Janni lähtee tutkimaan johtolankoja Jade-pojaksi pukeutuneena. Hän on niin hyvä näyttelijä, etteivät edes äiti ja ystävät tunnista häntä Janniksi. 

## Jade-kirjat
Kaikki sarjan osat ovat Tammen kustantamia.
* Jade ja autiotalon jengi (1992)
* Jade ja kummitus (1992)
* Jade ja unelmien kauppiaat (1993)
* Jade ja Oravaliiga (1993)
* Jade ja Iso Pomo (1994)
* Jade ja Killerin arvoitus (1995)
* Jade ja Hakkeri pulassa (1995)

## Lähteet
Mongolian jalkapallomaajoukkue

**Mongolian jalkapallomaajoukkue** edustaa Mongoliaa kansainvälisissä jalkapallon miesten maajoukkuekilpailuissa. Joukkuetta hallinnoi Mongolian jalkapalloliitto, joka kuuluu FIFA:n Aasian maanosaliittoon AFC:hen. Mongolia on eräs heikoimmista jalkapallomaajoukkueista. Se on pelannut kansainvälisiä otteluita vuodesta 1960 lähtien, mutta saavuttanut historiansa aikana ainoastaan kolme voittoa, kaikki Tyynenmeren pikkusaaren Guamin joukkuetta vastaan.

## Arvokilpailut
### Maailmanmestaruuskilpailut
*1930—1998 – *Ei osallistunut.*
*2002 – *Ei selviytynyt karsinnoista.*
*2006 – *Ei selviytynyt karsinnoista.*

### Aasian mestaruuskilpailut
* 1956—1996 – *Ei osallistunut.*
* 2000 – *Ei selviytynyt karsinnoista.*
* 2004 – *Ei selviytynyt karsinnoista.*
* 2007 – *Ei osallistunut.*

### AFC Challenge Cup
* 2006 – *Oli määrä osallistua, mutta ei lopulta osallistunutkaan.*

## Itä-Aasian mestaruuskilpailut
* 2003 - *Ei selviytynyt karsinnoista.*
* 2005 - *Ei selviytynyt karsinnoista.*

## Lähteet
Suomen arvostelijain liitto

**Suomen arvostelijain liitto SARV** on eri taiteenalojen kriitikoiden ammatillinen yhteenliittymä. Sen tavoitteena on jäsenten ammatillisen toiminnan edistäminen ja ammattitaidon kohottaminen. Liitto toimii jäsentensä taloudellisen, sosiaalisen ja oikeudellisen aseman parantamiseksi.  Marraskuussa 2021 liiton syyskokous valitsi kirjallisuuskriitikko Vesa Rantaman puheenjohtajaksi kaksivuotiskaudelle 2022–2023. Hänet valittiin kaksivuotiselle jatkokaudelle marraskuussa 2023. Rantamaa edelsi tehtävässä tanssi- ja teatterikriitikko Maria Säkö 2016–2021.

## Historia
SARV perustettiin vuonna 1950 ja siinä on noin 800 arvostelijajäsentä. Liitto järjestää koulutusta, myöntää apurahoja, valvoo arvostelijoiden ammatillisia etuja lehdistössä ja sähköisissä viestimissä sekä välittää tietoa arvostelijoiden työn olosuhteista ja sisällöstä.

Liitto perusti vuonna 1961 vuosittain jaettavan Kritiikin Kannukset -palkinnon. Se jaettiin ensimmäisen kerran vuonna 1962. SARV on julksissut vuodesta 1969 alkaen aikakauslehteä *[[Kritiikin Uutiset]],* joka muuttui verkkojulkaisuksi vuoden 2017 alusta. Vuosina 2008–2011 SARV, Suomen Kulttuurirahasto ja sanomalehdet toteuttivat Kritiikkiportti-yhteishankkeen.

Liitossa on viisi taiteenalakohtaista jaosta: elokuvajaos, kirjallisuusjaos, kuvataidejaos, musiikkijaos ja tanssi- ja teatterijaos. Jaokset hoitavat yhteyksiä oman alansa kansainvälisiin järjestöihin. Esimerkiksi kuvataidejaos on samalla Kansainvälisen kuvataidearvostelijain yhdistyksen AICAn Suomen organisaatio AICA Finland.

SARV:n jäsenyyttä voivat hakea yli vuoden ajan tiedotusvälineissä arvosteluja ja/tai kriittisiä kulttuuriesseitä julkaisseet henkilöt. Arvostelijan työn ei tarvitse olla päätoimi, mutta sen tulee olla jatkuvaa.

## Kritiikin eettiset ohjeet
SARV julkaisi syksyllä 2020 Kritiikin eettiset ohjeet. Liitto toteaa, että kritiikkiä esiintyy eri lajeissa ja medioissa: päivälehtikritiikkinä, esseinä, katalogitekstinä, radiokritiikkinä, videomuotoisena ja erilaisille erikoisalustoille kuten sosiaaliseen mediaan muokattuna kritiikkinä. Eettiset ohjeet koskevat erityisesti mediakenttään sijoittuvaa kritiikkiä. Sitä ohjaavat lisäksi Julkisen sanan neuvoston kannatusyhdistyksen laatimat Journalistin ohjeet.

Liiton mukaan kritiikki muodostaa erityistapauksen journalismissa. Kritiikki on suhteellisen subjektiivinen tekstilaji objektiivisuuteen pyrkivän journalismin rinnalla. Eettiset ohjeet on laadittu kritiikin itsesääntelyohjeiksi.

## Katso myös
* Kirjallisuuskritiikki
* Taidekritiikki
* Elokuvakritiikki

## Lähteet

## Aiheesta muualla
* Suomen arvostelijain liiton kotisivu
Dionne Warwick

**Dionne Warwick** (oik. **Marie Dionne Warrick**, s. 12. joulukuuta 1940 East Orange, New Jersey Yhdysvallat) on yhdysvaltalainen laulaja. Hän aloitti laulamisen gospel-musiikin merkeissä perheensä kanssa, ja 1960-luvulla valmistuttuaan Hartfordin yliopistosta hän siirtyi soolouralle, jonka aikana hän on tehtaillut kymmeniä albumeita, joita on myyty yhteensä yli 100 miljoonaa kappaletta sekä saanut soittolistoille yli 60 menestyskappaletta kuten "Alfie" (1967), "I Say a Little Prayer" (1967), "Do You Know the Way to San Jose?" (1968) ja joista kaksi "Then Came You" (1974) ja "Heartbreaker" (1982) on saavuttanut Yhdysvaltain singlelistan ensimmäisen sijan. Warwickin uran parhaat vuodet ajoittuvat 1960-luvulle ja 1970-luvun alkuun, jolloin hän levytti Burt Bacharachin säveltämiä ja Hal Davidin sanoittamia kappaleita.

Hänen taiteilijanimensä Dionne Warwick juontaa siitä, että hänen ensimmäisessä, vuonna 1963 julkaistussa singlessä, hänen sukunimensä Warrick oli kirjoitettu väärin, *War*'w*'ick*. Laulamisen ohella Warwick on myös näytellyt muutamissa elokuvissa. Hän on toisen kuuluisan laulajattaren, Whitney Houstonin serkku sekä Dee Dee Warwickin (25. syyskuuta 1942–18. elokuuta 2008) isosisko.

Vuonna 1991 Warwick lauloi Dieter Bohlenin kanssa dueton kappaleella "It's All Over", joka päätyi samana vuonna Blue Systemin albumille ''Déjà Vu''.

## Katso myös
Dionne Warwickin albumit
* *[[Heartbreaker (Dionne Warwickin albumi)|Heartbreaker]]* (1982)
* *[[Friends (Dionne Warwickin albumi)|Friends]]* (1985)

### Studioalbumit

## Lähteet

## Aiheesta muualla

* Dionne Warwickin viralliset sivut
Kritiikin Kannukset

**Kritiikin Kannukset** () on Suomen arvostelijain liiton vuosittain jakama palkinto. Se myönnetään suomalaiselle luovalle tai esittävälle taiteilijalle tai ryhmälle ansiokkaasta suorituksesta jollakin taiteen alalla. Palkinto annetaan tunnustuksena parhaasta vuoden aikana tapahtuneesta taiteellisesta läpimurrosta tai siihen verrattavasta suorituksesta lähinnä nuorille taiteilijoille.

Palkinnon saajan määrää liiton nimeämä lautakunta, jossa tulee olla edustettuna eri taiteenalojen asiantuntemus ja jonka tulee pyrkiä valtakunnalliseen edustavuuteen.

## Kritiikin Kannusten saajat

* 1962 kapellimestari Jorma Panula
* 1963 ohjaaja Ralf Långbacka
* 1964 säveltäjä Kari Rydman
* 1965 kirjailija Eino Säisä
* 1966 ohjaaja Risto Jarva
* 1967 ohjaaja Kalle Holmberg ja lavastaja Kari Liila
* 1968 kuvataiteilija Kimmo Pyykkö
* 1969 ohjaaja Timo Bergholm
* 1970 ohjaaja Jouko Turkka
* 1971 Iso mies ja keijukainen -levytyöryhmä
* 1972 kuvaaja, ohjaaja Lasse Naukkarinen
* 1973 säveltäjä Ilpo Saastamoinen
* 1974 kuvataiteilija Riitta Nelimarkka
* 1975 ohjaaja Pekka Milonoff
* 1976 tanssija Ulrika Hallberg
* 1977 ohjaaja Timo Linnasalo
* 1978 ohjaaja Arto af Hällström
* 1979 Eurooppalainen Odysseia -kuunnelmatyöryhmä
* 1980 valokuvaaja Pentti Sammallahti
* 1981 kuvataiteilija Marjatta Tapiola
* 1982 säveltäjä Jouni Kaipainen
* 1983 näyttelijä Kari Väänänen
* 1984 kirjailija Olli Jalonen
* 1985 kuvataiteilija Maaria Wirkkala
* 1986 klarinetisti Kari Kriikku
* 1987 Juhani Liimatainen
* 1988 kuvataiteilija Mox Mäkelä
* 1989 kuvittaja Sami Toivonen
* 1990 Rahkonen-radioteostyöryhmä
* 1991 kuvataiteilija Marjatta Oja
* 1992 kuvataiteilija Julia Vuori
* 1993 tanssiryhmä Suomussalmi-ryhmä
* 1994 näyttelijä Martti Suosalo
* 1995 kirjailija Juha Lehtola
* 1996 ohjaaja-käsikirjoittajat Susanna Helke & Virpi Suutari

* 1997 kääntäjä Jukka-Pekka Pajunen
* 1998 urkuri Håkan Wikman
* 1999 säveltäjä Tuomas Kantelinen
* 2000 kuvataiteilija Sándor Vály
* 2001 runoilija Johanna Venho
* 2002 kuvataiteilija Salla Tykkä
* 2003 jazzyhtye U-Street All Stars
* 2004 sarjakuvataiteilija Ville Tietäväinen
* 2005 säveltäjä, muusikko Taito Hoffrén
* 2006 näytelmäkirjailija, dramaturgi Anna Krogerus
* 2007 ohjaaja-käsikirjoittaja Pauliina Feodoroff
* 2008 tanssija-koreografi Eeva Muilu
* 2009 elokuvaohjaaja Jukka-Pekka Valkeapää
* 2010 runoilija Timo Harju
* 2011 nukketeatteriohjaaja Merja Pöyhönen
* 2012 arkkitehdit Selina Anttinen ja Vesa Oiva Helsingin yliopiston Kaisa-talon suunnittelusta
* 2013 saksofonisti Linda Fredriksson
* 2014 koreografi Elina Pirinen
* 2015 tanssija Ima Iduozee
*2016 taiteilijaryhmä Suohpanterror
*2017 muusikko Maija Kauhanen
*2018 taiteilijaryhmä Honkasalo-Niemi-Virtanen, kuvataiteilija Felicia Honkasalo,kuvataiteilija ja trumpetisti Akuliina Niemi sekä dramaturgi Sinna Virtanen
*2019 dramaturgi, näytelmäkirjailija Ilja Lehtinen
*2020 sarjakuvataiteilija Juliana Hyrri
* 2021 kapellimestari Emilia Hoving
* 2022 *[[Pahanhautoja]]*-elokuvan ohjaaja Hanna Bergholm ja käsikirjoittaja Ilja Rautsi
* 2023 näyttelijä Jonnakaisa Risto
* 2024 runoilija Elina Sallinen
* 2025 saksofonisti ja säveltäjä Heli Hartikainen

## Lähteet
4X

**4X** on Taru Mäkisen kirjoittama nuortenkirjasarja. Kirjojen tapahtumat sijoittuvat Hämeenlinnaan. Päähenkilöinä on neljä nuorta, sisarukset Soila ja Oula sekä heidän serkkunsa Minna ja Pirkka. He ovat noin 11–12-vuotiaita. Ryhmälle on antanut 4X-nimen heidän mummonsa, joka koristeli täytekakun kirjoittamalla nimien sijasta 4X. Sarjassa nuoret tutkivat johtolankoja ja ratkaisevat rikoksia.

## Henkilöt
**Soila** ja **Oula** ovat maalaisperheen lapsia. Soila on pohdiskelija ja melko hiljainen. Oulalle hiukan naureskellaan, koska hän haluaa aina pukeutua tyylikkäästi.

Sisarukset **Minna** ja **Pirkka** asuvat Helsingissä, missä heidän isänsä työskentelee pankinjohtajana. Minna on hyvin käytännöllinen. Pirkka on kiinnostunut historiasta ja kirjoissa kerrotaan Hämeenlinnan historiaa Pirkan kirjoittamilla rinnakkaiskertomuksilla. 

Serkusten **mummo** on ennen eläkeikäänsä työskennellyt vankilassa opettajana. Hän toimii lastenlastensa apuna ja mummon työhistorian takia nuoret ovat joutuneet pohtimaan rikollisten taustoja. 

## 4X-kirjat
Kaikki sarjan osat ovat Kariston kustantamia.
* 4X ja Vanain aarre (1990)
* 4X ja Aulangonvuoren arvoitus (1991)
* 4X ja Linnan ritari (1992)
* 4X ja puiston salaisuus (1993)
* 4X ja pitkät varjot (1993)
* 4X ja harmaa veli (1994)
* 4X ja vapaa keihäs (1996)
Chaka Khan

**Chaka Khan** (oik. **Yvette Marie Stevens**, s. 23. maaliskuuta 1953 Chicago, Illinois) on yhdysvaltalainen laulaja. Hän on saanut muun muassa 18 Grammy-ehdokkuutta ja kymmenen Grammy-palkintoa. Lisäksi hän on saanut neljä American Music Awardia.

Khan aloitti laulajan uransa sisarensa Yvonnen kanssa The Crystalettes -yhtyeessä vuonna 1964, mutta nousi musiikkimaailman tietoisuuteen funkyhtye Rufusin myötä, johon hän liittyi vuonna 1971 ollessaan vasta 20-vuotias. Varsinaiseen kuuluisuuteen hän ponnahti kuitenkin vasta soolourallaan. Hänen ensimmäinen albuminsa oli *[[Chaka]]*. Sen jälkeen hän on julkaissut lukuisia menestysalbumeita. Chaka Khanin tunnetuimpia hittejä ovat muun muassa ”I’m Every Woman” ja ”I Feel For You”. Hän osoitti laulajankykynsä kuorosolistina vuoden 1980 elokuvassa *[[The Blues Brothers (elokuva)|The Blues Brothers]]*.

Khan on saavuttanut levymyynnin perusteella 3 kultasingleä, 3 kultalevyä ja yhden platinalevyn (*I Feel for You*).

Vuosina 1993, 2002 ja 2017 Khan esiintyi Suomessa Pori Jazz -festivaaleilla.

## Diskografia
### Sooloartistina
* *Chaka* (1978)
* *Naughty* (1980)
* *What Cha' Gonna Do for Me?* (1981)
* *Echoes of an Era* (1982)
* *Chaka Khan* (1982)
* *I Feel For You* (1984)
* *Destiny* (1986)
* *Perfect Fit: Remix EP* (Import) (1987)
* *C.K.* (1988)
* *Life Is a Dance: The Remix Project* (1989)
* *The Woman I Am* (1992)
* *Epiphany:The Best Of Chaka Khan* (1996)
* *Come 2 My House* (1998)
* *The Jazz Channel Presents Chaka Khan* (2000) (DVD)
* *Chaka Khan Live - The Signature Diva* (2003) (DVD)
* *ClassiKhan* (2004)
**Great Women Singers of the 20th Century* (2005) (DVD)
**Funk This* (2007)

### Rufuksen kanssa
* *Rufus* (1973)
* *Rags to Rufus* (1974)
* *Rufusized* (1974)
* *Rufus featuring Chaka Khan* (1975)
* *Ask Rufus* (1977)
* *Street Player* (1978)
* *Masterjam* (1979)
* *Camouflage* (1981)
* *Live: Stompin' at the Savoy* (1983)
* *The Very Best Of Rufus featuring Chaka Khan* (1996)
* *The Ultimate Collection, Vol.1* (2006)

## Lähteet

## Aiheesta muualla
* Chaka Khanin virallinen sivusto
Mikrofloora

**Mikrofloora** eli pieneliökasvusto on ihmisen iholla ja pinnallisilla limakalvoilla kasvava mikrobien kokonaisuus. Ihminen elää mikroflooran kanssa yleensä sopusoinnussa ja lisäksi mikrofloora suojaa ihmistä patogeenisilta mikrobeilta.
Uudet-Hebridit

**Uudet-Hebridit**, virallisesti **Uusien-Hebridien yhteishallintoalue** (, ), oli nykyisin Vanuatuna tunnetun saariryhmän siirtomaa-aikainen nimi. Uudet-Hebridit saivat nimensä Skotlannissa sijaitsevilta Hebrideiltä. Alkuperäisasukkaat olivat asuttaneet saaria kolmen tuhannen vuoden ajan ennen portugalilaisen Pedro Fernández de Quirósin johtamien eurooppalaisten saapumista vuonna 1606. Sekä Yhdistynyt kuningaskunta että Ranska perustivat saarille siirtomaan pian James Cookin vierailun jälkeen. 

Brittien perustettua siirokunta Fidžille ja ranskalaisten Uudelle-Kaledonialle näiden väliin jäävät Uudet-Hebridit muuttuivat kiistanalaiseksi alueeksi. Molemmat halusivat suojella omia siirtolaisiaan, britit lähinnä lähetyssaarnaajia ja ranskalaiset plantaasinomistajia, ja perustivat siksi yhteishallintoalueen saarille Brittiläis-ranskalaisen laivastokomitean muodossa 1887. Itse yhteishallintoalue perustettiin vasta vuonna 1906. 

Uusilla-Hebrideillä oli samaan aikaan käytössä brittiläiset ja ranskalaiset mittayksiköt, postimerkit, valuutat, poliisijoukot ja lakijärjestelmät. Paikalliset suhtautuivat tähän vaihtelevasti ja hyödyntäneen kahta eri järjestelmää mahdollisuuksiensa mukaan. Länsimaalaiset muodostivat vähemmistön Uusien-Hebridien väestöstä (n. 5 %), eikä saarten alkuperäisille asukkaille myönnetty kummankaan yhteishallintoalueesta vastaavan maan kansalaisuutta. 

Sekä briteillä että ranskalaisilla oli omat hallintonsa yhteishallintoalueella. Lisäksi vuonna 1975 perustettiin alkuperäisväestön oma hallintoelin. Paikalliset alkoivat vaatia itsenäisyyttä jo 1960-luvun puolessa välissä YK:lta. Britit olivat tässä vaiheessa myötämielisempiä asian suhteen kuin ranskalaiset. 1970-luvun loppua kohden oli kuitenkin selvää, että enemmistö saarten asukkaista kannattaa itsenäisyyttä ja vuonna 1979 siirtomaaisännät hyväksyivät ehdotuksen itsenäisen valtion perustuslaista. Yhteishallinto lakkautettiin 30. heinäkuuta 1980, jolloin Uudet-Hebridit itsenäistyivät ja niistä tuli Vanuatun tasavalta.

Yhteishallintoalueen vuoksi Vanuatun viralliset kielet ovat edelleen englanti ja ranska. Lisäksi englantiin perustuva kreolikieli, bislama, on virallinen kieli.

## Lähteet
Dudeștin kulttuuri

**Dudeștin kulttuuri** oli kivikautinen maanviljelykulttuuri Romaniassa noin 6000 eaa. -luvulla. Kulttuuriin kuului asuminen osittain maanalaisissa taloissa alavien tasankojen reunamilla. Tämä kulttuuri myötävaikutti Hamagian kulttuurin syntyyn.
Mountain Village

**Mountain Village** on kaupunki Alaskassa Yukonjoen pohjoisrannalla noin 32 kilometriä länteen St. Mary's:n kaupungista. Mountain Village sijaitsee 158 metriä korkean (517 jalkaa) Azachorok-kukkulan juurella.

Vuoden  väestönlaskennassa Mountain Villagen asukukasluku oli 755, joista 90,46 % oli Amerikan alkuperäiskansoihin kuuluvia. Siellä on liittovaltion tunnustama jupik-eskimoiden heimoyhteisö Asa'carsarmiut Tribal Council.

## Historiaa

Mountain Village oli lähinnä kesäaikaan käytetty kalastusleiri, kunnes sinne avattiin sekatavarakauppa vuonna 1908 ja myöhemmin samana vuonna lähetysaseman koulu. Se sai Liberty Landingin ja Johnny's Placen asukkaat muuttamaan paikalle. Postitoimisto avattiin vuonna 1923, lohisuolaamo 1956 ja kalanpakkaamo 1964. Sittemmin kaikki kolme ovat lopettaneet toimintansa. Kaupunkioikeudet Mountain Village sai vuonna 1967. 

## Lähteet
TV4 (Ruotsi)

**TV4** on Ruotsin katsotuin kaupallinen televisiokanava. Kanava aloitti lähetyksensä vuonna 1990 satelliitin välityksellä. Vuonna 1992 kanava alkoi näkyä myös maanpäällisen verkon kautta. Kanavan omistaa TV4 Media.

Heinäkuussa 2018 Telia osti Bonnierilta Bonnier Broadcasting -yksikön, jolle kuuluvat ruotsalainen TV4, C More ja suomalainen MTV3-kanava. Kauppahinta oli 9,2 miljardia kruunua (888 miljoonaa euroa) käteisellä.
Kaupan jälkeen Ruotsin valtio hallitsi yleisradioyhtiö SVT:n lisäksi maan suurinta yksityistä kanavaa. Maan poliitikot pitivät median keskittymistä valtion käsiin ongelmallisena. Marraskuussa 2019 kauppa sai hyväksynnän Euroopan komissiolta, minkä jälkeen TV4 siirtyi Telian omistukseen 2. joulukuuta 2019. Telia ilmoitti helmikuussa 2025 myyvänsä yhtiön edelleen norjalaiselle Schibsted Medialle. Kauppa toteutui 1. heinäkuuta 2025.

TV4:n ohjelmisto on lähinnä viihdettä, mutta asiaohjelmiakin on ohjelmistossa mukana, mm. dokumenttisarja *Kalla fakta*, uutislähetys *Nyheterna*, aamuohjelma *Nyhetsmorgon*, matkailuohjelma *När & fjärran* ja sisustusohjelma *Äntligen hemma*. TV4:n ohjelmistossa on runsaasti amerikkalaisia sarjoja.

TV4 lähettää alueellisia uutisia ohjelman *Nyhetsmorgon* yhteydessä sekä illalla ennen valtakunnallisia uutisia.

Vuoden 2026 alussa TV4 lakkaa näkymästä maanpäällisessä antenniverkossa. Samalla siitä tulee kokonaan maksullinen. TV4 Play -palvelussa ohjelmia voi jatkossakin katsoa jälkikäteen ilmaiseksi mainosten kanssa.

## Mainoskatkot
Vuoteen 2002 mainoskatkot olivat Ruotsin laissa kiellettyjä. Mainoksia sai esittää vain ennen ohjelmia tai niiden jälkeen. Jotta TV4 saisi mainoskatkoja ohjelmiensa väliin, se kiersi lakia hajottamalla ohjelmat kahteen osaan ja sijoittamalla niiden väliin pikkuohjelmia, kuten *Inför Bingolotto*, *Inför Äntligen hemma*, *Inför Fångarna på fortet*, *Dagens namn* ja *Om en bok*. Pikkuohjelmien aiheuttamat tauot venyivät usein kymmenen minuuttien mittaisiksi. Vuonna 2002 astui voimaan laki, joka sallii mainoskatkot. Nykyään TV4:n mainoskatkot ovat keskimäärin viiden tai kuuden minuutin mittaisia.

## Näkyvyys
TV4 näkyy koko Ruotsissa antenni- ja kaapeliverkoissa sekä satelliitin välityksellä. Suomessa TV4 näkyy kaapeliverkossa ja IPTV:n välityksellä (kuten Maxivision, Elisa Viihde). Ahvenanmaalla, Pohjanmaalla, Länsi-Lapissa ja Meri-Lapissa kanava myös näkyy maanpäällisen verkon välityksellä digitaalisesti.
## Muita samannimisiä kanavia

* TV4 oli myös toisen ruotsalaisen televisiokanavan, SVT Europan, nimi 1988–1997, kanavan näkyessä vain Etelä-Suomessa.

* TV4 on myös puolalaisen kaupallisen televisiokanavan nimi.

## Lähteet

## Aiheesta muualla
* Viralliset kotisivut
Teoderik I (Austrasia)

**Teoderik I** (n. 485–533 tai 534) oli frankkien kuningas. Hän hallitsi Reimsiä ja Austrasiaa vuosina 511–534 sekä Thüringeniä vuosina 531–533. Teoderik oli yksi Klodvigin neljästä pojasta, joiden kesken frankkien valtakunta jaettiin Klodvigin kuoleman jälkeen. Muut olivat Klotar I, Kildebert I ja Klodomir.

Klodvigin kuoltua vuonna 511 valtakunta jaettiin neljään osaan hänen poikiensa kesken. Teoderik sai Metzin eli Kölnin vanhan kuningaskunnan, johon kuului Reims, ripuaaristen frankkien alue sekä Moselin laakso, Champagne ja Auvergne. Teoderik hallitsi myös Reinin itärantaa ja alemanneja. Vuonna 524 hän teki veljensä Klodomirin kanssa sotaretken burgundeja vastaan. Klodomir kuoli retken aikana. Vuonna 531 Teoderik liitti myös Thüringenin valtakuntaansa.

## Katso myös
*Luettelo frankkien kuninkaista

## Lähteet
Severus Konkola

**Severus Juhonpoika Konkola**, (9. syyskuuta 1832 Vesanka, Jyväskylän pitäjä – 26. marraskuuta 1898 Jämsä) oli jämsäläinen talonpoika, liikemies ja patruuna. 

Konkolan vanhemmat Johannes Halinen ja Eeva-Stiina Koljonen omistivat Halilan talon Jyväskylän Vesangassa. Severuksella oli veli, Kalle Halinen, mutta hän itse otti sukunimensä Konkolan talon mukaan, jonka hän osti vuonna 1856 Jämsän Juokslahdelta.

Konkola loi vaatimattomista lähtökohdista merkittävän omaisuuden harjoittamalla elintarviketukkukauppaa ja erityisesti puukauppaa Krimin sodan jälkeen. Aluksi hän välitti Keski-Suomen elintarvikkeita rannikkokaupunkeihin ja Pietariin ja myöhemmin puutavaraa Etelä-Suomen sahoille. Konkola hankki omistukseensa useita maatiloja, lopulta niitä oli kolmattakymmentä. Hän harjoitti puutavaran sahausta ensin Korpilahden Saakoskella ja Jämsänkoskella sekä vuodesta 1888 Jämsän kirkolle perustamallaan sahalla, jonka yhteydessä toimivat myös mylly ja meijeri. 

Historiaan Konkola jää myös Päijänteen säännöllisen höyrylaivaliikenteen aloittajana. Hänen omistamansa *Jämsä*-niminen laiva kulki vuodesta 1877 alkaen pitkään Vesijärvi-Jyväskylä-reitillä. Hänellä oli myös viisi hinaajaa.

Konkolan pienikokoinen raskastekoinen kansanmiehen olemus ja räväkät liiketoimet ovat jääneet elämään kansanperinteessä muun muassa Jämsän äijän hahmossa ja lukuisissa kaskuissa. Konkolan motto oli: "Mittään ei voi voittaa, jos ei mittään uskalla." Vaikka hän oli itse vain heikosti kirjoitustaitoinen, hän muun muassa rakennutti Jämsän kirkolle kansakoulun ja rahoitti Suomalaisen teatterin vierailun Jämsään vuonna 1876.

## Perhe
Konkolan puoliso oli vuodesta 1857 Gustava Hägglin (k. 1916), heillä oli yhdeksän lasta. Lapsista liikemiehen lahjoja osoittivat vanhin poika Severus Konkola nuorempi, josta tuli myös valtiopäivämies, sekä Anton Konkola, joka teki aloitteen Kansallis-Osake-Pankin konttorin perustamisesta Jämsään.

## Lähteet
*  Sivu 399.
* 
*  Sivut 124.-127.

## Aiheesta muualla
* Huvimatka Päijänteellä vuonna 1866 . Finnica Keski-Suomi.
* [Puunhankinta sahoille ja sellutehtaalle 1800-1920](http://www.museo24.fi/?action%5B%5D=INavigation::viewArticle(4549)). Jämsän jokilaakson museo (Museo24).
* [Oikea aatelistila - Vitikkalan kartano](http://www.museo24.fi/?action%5B%5D=INavigation::viewArticle(4737)). Jämsän jokilaakson museo (Museo24).
Teriantropia

**Teriantropia** on yleisnimitys ihmisen muuttumiselle eläimeksi tai puoliksi eläimeksi, yleensä psykologisessa tai mytologisessa mielessä. Myös egyptiläiset jumalhahmot, joilla on eläimen pää, ovat teriantrooppeja. Kuuluisin teriantropian muoto on lykantropia.
Severus Konkola nuorempi

**Severus Konkola nuorempi** (2. joulukuuta 1857 Jämsä &ndash; 10. kesäkuuta 1898 Jämsä) oli suomalainen tilanomistaja, liike- ja valtiopäivämies, kunnallinen vaikuttaja ja kulttuurin suosija

Konkolan vanhemmat olivat Severus Konkola vanhempi ja Susanna Gustava Hägglin. Konkola oli vuodesta 1880 naimisissa Hilma Olivia Hinkkalan (k. 1914) kanssa. Heidän poikansa Severus Konkola oli tunnettu jääkäri ja oopperalaulaja. Severus Konkolasta tuli  jo nuorena Vitikkalan säterirusthollitilan isäntä. Yhdessä isänsä kanssa hän perusti vuonna 1888 Vitikkalan Höyrysahan. Konkola jatkoi isänsä aloittamaa Päijänteen höyrylaivaliikennettä ja hankki tätä silmällä pitäen Rapalan kartanon vuonna 1898. 25-vuotiaana Konkolasta tuli kunnallislautakunnan jäsen ja vuonna 1885 hänet valittiin kuntakokouksen esimieheksi, jota virkaa hän hoiti aina kuolemaansa saakka. Hän perusti Jämsään raittiusseuran ja laulukuoroja, joita itse johti. Valtiopäiville 1891 ja 1894  Konkola valittiin Jämsän tuomiokunnan edustajana talonpoikaissäädyssä. Valtiopäivillä hän mm. teki rautatieasioita, kansanvalistusta ja väkijuomien kieltoa koskevia aloitteita yksin tai muiden kanssa. 

Myös Konkolan veli Anton Konkola oli liikemies. Hän perusti Jämsään Kansallis-Osake-Pankin konttorin. Anton Konkolan lanko, paperin myyntiagentti Rudolf Walden, avioitui Severus Konkola nuoremman tyttären Annin kanssa.

## Lähteet

## Aiheesta muualla
* Alhojärveläinen virtuaalimuseo 
* [Vitikkalan kartano](http://www.museo24.fi/?action%5B%5D=INavigation::viewArticle(4737))
* Jämsän jokilaakson museo
Ekumeniikka

**Ekumeniikka** on teologinen oppiaine, joka luetaan systemaattisen teologian alaan. Ekumeniikka tutkii ekumeniaa ja ekumeenista liikettä sekä yleisesti kristillisten kirkkojen yhteys- ja yhdistymispyrkimyksiä sekä niihin sisältyviä teologisia ongelmia. 

Uskontojen välistä keskustelua eli uskontodialogia tutkitaan uskontoteologiassa, joka on varsin vakiintumaton systemaattisen teologian ala. Uskontoteologiaa tutkitaan myös uskontotieteessä.

Ekumenia on syntynyt samoihin aikoihin kuin itse ekumeeninen liike eli kirkkojen pyrkimys yhteistyöhön ja keskinäiseen yhteyteen jakautuneisuudestaan huolimatta. Ekumeenisen liikkeen puolestaan synnytti 1800-luvulla eri kirkkojen lähetystyössä kohtaamat keskinäiset ongelmat eli missiologiset kysymykset

Ekumeniikka jaetaan tavallisesti seuraaviin osa-alueisiin:

* ekumeeniset liikkeet ja niiden historia
* ekumeeninen teologia
* kirkkojen tunnustukset
* kirkkokuntien väliset oppikeskustelut
* ekumeeninen sosiaalietiikka
* ekumenian edellytysten tutkiminen

Helsingin yliopiston systemaattisen teologian laitoksella myös missiologiaa harjoitetaan erityisesti ekumeniikan yhteydessä, koska sillä ei ole omaa oppituolia.Metodinaan ekumeniikka käyttää systemaattista analyysia. Historiallisissa katsauksissa apumetodina voi olla myös historiatieteen metodit. Ekumeniikan keskeinen kysymyksenasettelu liittyy yleensä siihen, mitä loogisia eroavaisuuksia kirkkokuntien erilaisilla käsityksillä jostakin asioista lopulta on ja mihin eroavaisuuteen se ehkä pelkistyy. 

Toinen keskeinen kysymyksenasettelu liittyy kirkkokuntien ekumeenisessa työskentelyssä käyttämien ekumeenisten metodien selvittämiseen. Kristilliset kirkot ovat käyneet 1900-luvun alusta lähtien lukuisia oppikeskusteluja, joissa on myös päästy hyviin tuloksiin. Kirkkokunnat ovat kyenneet löytämään eri opillisista käsityksistä yhteisymmärrystä ja jopa päätyneet lopputulokseen, että kirkkoja eroattavia asioita ei enää olekaan. 1900-luvulla solmittiin useita kirkkojen välisiä unioita, kirkkoliittoja ja opillisia sopimuksia. Ekumeniikka tutkii näissä sitä, millä teologisella menetelmällä yhteys tai yhteisymmärrys on saavutettu.

## Ekumeniikka Suomessa

Ekumeniikka alkoi Suomessa 1960-luvulla. Seppo A. Teinonen toimi ekumeniikan henkilökohtaisena ylimääräisenä professorina vuosina 1966-1970. Helsingin yliopiston teologiseen tiedekuntaan perustettiin 1970-luvulla oppiaineen professuuri.

Ekumeniikan professorit Helsingin yliopistossa:

* Kalevi Toiviainen 1976-1978
* Tuomo Mannermaa 1980-2000
* Risto Saarinen 2001-

## Kirjallisuutta

* Risto Saarinen: Johdatus ekumeniikkaan. Kirjaneliö, 1994.
* Kari Räntilä (toim.), Hyvät satamat. Suomen kristillisten kirkkojen ja yhteisöjen opinkäsityksiä. Helsinki: Suomen ekumeeninen neuvosto 1995.
* Pekka Metso ja Esko Ryökäs (toim.), Kirkkotiedon kirja. Ekumeeninen johdatus kirkkojen oppiin ja elämään. Helsinki: Kirjapaja 2005.
Anton Konkola

**Anton Konkola** (1. lokakuuta 1872 Jämsä – 25. helmikuuta 1910 Tampere) oli suomalainen talonpoika, liikemies ja patruuna. Konkola oli Kansallis-Osake-Pankin Jämsän haarakonttorin perustaja ja ensimmäinen johtaja.

Anton Konkolan vanhemmat olivat sahanomistaja Severus Konkola ja Susanna Gustava Hägglin. Konkola kirjoitti ylioppilaaksi Jyväskylän lyseosta ja valmistui agronomiksi Mustialan maanviljelyskoulusta vuonna 1896. Hän kuului vuoden 1899 suureen lähetystöön Jämsän edustajana.
	
Anton Konkola oli vuodesta 1896 naimisissa Eva Maria Waldenin kanssa. Eva Maria Walden oli kenraali Rudolf Waldenin sisar.

## Lähteet
Myrskylän vaakuna

**Myrskylän kunnanvaakuna** on tavallaan puhuva vaakuna. Vaakunan kaatuva honka viittaa epäsuorasti kunnan nimeen Myrskylä. Myrskylän ruotsinkielisen nimen ”Mörskom” uskotaan olevan lyhenne sanoista ”Mörka skogarnas område” (Pimeiden metsien alue). Kuivien kankaiden valtapuulajina Myrskylässä on mänty. Myrskylän mänty sijaitsee kirkonkylässä ja se on kuvattuna muun muassa kunnankirjaston kirjastokorttiin. Myrskylässä järjestettiin myös Myrskylän mänty -niminen maanpuolustustapahtuma 2005. 

Vaakunan on piirtänyt taiteilija Gustaf von Numers, ja se vahvistettiin käyttöön 23. marraskuuta 1959. Sen selitys on ”sinisessä kentässä hopeinen honka palkeittain”.

## Lähteet
Ohm

**Ohm** viittaa seuraaviin asioihin ja henkilöihin:

* ohmi, Georg Simon Ohmin mukaan nimetty resistanssin yksikkö 
* Georg Simon Ohm, saksalainen fyysikko
* Martin Ohm, matemaatikko ja Georg Ohmin veli.
Jaakko Rytsölä

**Jaakko Rytsölä** (s. 26. heinäkuuta 1973 Helsinki) on suomalainen yrittäjä, joka muistetaan erityisesti niin sanotun IT-kuplan aikana miljoonaomaisuuden keränneenä Jippii Groupin (ent. Saunalahden serveri) omistajana.

Jaakko Rytsölä perusti vuonna 1995 yhdessä veljensä Antin kanssa internet-palveluja tuottaneen DLC Data Link Connections -yrityksen. Se fuusioitui pari vuotta myöhemmin Nettilinja Oy:n ja Sci.fi kanssa Saunalahden serveriksi ja Rytsölät tulivat yhtiön osakkaiksi. Parhaimmillaan Jaakko Rytsölän osakkeiden laskennallinen arvo oli yli 60 miljoonaa markkaa. Rytsölä menetti yhdessä yössä 36 miljoonaa markkaa kun Jippii Groupin osakekurssi romahti 90 prosenttia elokuussa 2001.

Rytsölät tunnettiin vuosituhannen vaihteessa suomalaisessa mediassa ylellisestä elämästä ja rahankäytöstä. Erityisesti veljesten Lamborghini Diablo -urheiluautot nousivat ilmiön symboleiksi.

Maaliskuussa 2003 Rytsölä todettiin varattomaksi 1,3 miljoonan euron verorästin perintäyrityksessä. Heinäkuussa 2008 Rytsölä tuomittiin Helsingin käräjäoikeudessa törkeästä velallisen epärehellisyydestä yhden vuoden ja kuuden kuukauden ehdolliseen vankeuteen.

## Lähteet
Reino Artola

**Reino Evert Artola**, vuoteen 1926 *Ahlgren* (10. lokakuuta 1907 Lohja – 7. tammikuuta 1994 Lohja) toimi Suomen ilmavoimien komentajana 1. joulukuuta 1952 – 5. joulukuuta 1958.

Artola oli ensimmäinen Suomen ilmavoimien komentajana, joka oli lentäjä, ja ensimmäinen ilmavoimien komentaja, joka oli saanut upseerikoulutuksensa Suomessa. Hän oli ensimmäinen ilmavoimien komentaja, joka ei tullut maavoimista. Samasta perheestä ilmavoimiin tuli myös kaksi muuta veljeä, joista Viljo kuoli lento-onnettomuudessa vuonna 1931 ja Niilo sotalennolla toukokuussa 1943.

## Lentäjäuran alku
Artola aloitti lentouransa vuonna 1929 Santahaminan Merilentoeskaaderissa vänrikkinä. Hän oli tuolloin tähystäjä. Luutnantin arvon hän sai vuonna 1931. Ilmavoimien esikuntaan Artola eteni vuonna 1934 ja yleni vuonna 1935 kapteeniksi. Talvisodassa Artola palveli Lentorykmentti 4:ssä. Hän toimi tiedustelu-upseerina Kannaksella ja Laatokan-Karjalassa. Vuonna 1940 hänet ylennettiin majuriksi. Jatkosodan aikana Artola toimi ensin Pommituslentolaivue 46:n komentajana ja sitten Lentorykmentti 4:n esikuntapäällikkönä. Hän yleni jatkosodan aikana everstiluutnantiksi. Lapin sodassa Artola toimi Lentorykmentti 4:n komentajana.

## Puolustushaarakomentajuus lähenee
Artola siirtyi 1945 takaisin Ilmavoimien Esikuntaan. Hän yleni everstiksi ja hänet nimitettiin ilmavoimien esikuntapäälliköksi vuonna 1949. Artola aloitti 1953 ilmavoimien komentajana ja vuonna 1953 hänet ylennettiin kenraalimajuriksi.

Artolan komentajakausi oli suhteellisen pitkä. Tällöin Ilmavoimat alkoi uusia kalustoaan. Me&nbsp;109&nbsp;-potkurikoneista siirryttiin Vampire- ja Gnat-suihkuhävittäjiin. Vampire oli vanhentunut ja Gnat englantilainen vientihävittäjä, joka oli suunniteltu NATOn koneita huonommaksi. Molemmat valinnat oli tehty hinnan pohjalta, esimerkiksi suorituskykyisempiä Hunter-hävittäjiä olisi saanut vain puolet Gnat-määrästä. Ongelmalliseksi muodostui myös kotimainen Vihuri-koulutuskone. Se mahdollisti hävittäjämäisen lentämisen halvalla. Koneita oli paljon, niillä lennettiin paljon. Kone oli hyvä koulukone mutta niitä tuhoutui liikaa, osin moottorien epäluotettavuuden vuoksi, mutta pääosin ilmeisesti lentokurin puutteiden vuoksi. Kaluston uusiminen pääsi käyntiin Artolan aikana. Artola nosti Lapin ilmapuolustuksen esille ehdottaen uuden lennoston perustamista Lappiin.

Artolan komentajuus päättyi 1958, ja hän siirtyi Uudenmaan Sotilasläänin komentajaksi. Vuonna 1960 hänet nimitettiin pääesikunnan sotatalouspäälliköksi. Tuolloin hän osallistui MiG-21-hävittäjien hankintaan. Kenraaliluutnantiksi Artola ylennettiin vuonna 1964. Hän siirtyi eläkkeelle vuonna 1967. Artola kuoli vuonna 1994. Hänet on haudattu Lohjalla Pyhän Laurin kirkkomaalle.

## Lähteet
Thomas Carlyle

**Thomas Carlyle** (4. joulukuuta 1795 Ecclefechan, Dumfries ja Galloway – 5. helmikuuta 1881 Lontoo) oli skotlantilainen esseisti, satiristi ja historioitsija, jonka yhteiskuntakritiikki vaikutti viktoriaanisella ajalla.

Carlylen vanhemmat olivat jyrkkiä kalvinisteja ja toivoivat pojastaan saarnamiestä. Carlyle menetti kristillisen uskonsa opiskellessaan Edinburghin yliopistossa, mutta kalvinistiset arvot säilyivät hänessä läpi elämän. Carlylen uskonnollisuuden ja uskon hiipumisen välillä tasapainottelevat työt tekivät niistä vetoavia monille, jotka yrittivät ymmärtää ajalle ominaisia perinteistä yhteiskuntajärjestystä uhkaavia tieteellisiä ja poliittisia muutoksia.

Opiskeltuaan Edinburghin yliopistossa Carlyle ryhtyi opettamaan matematiikkaa ensin Annanissa ja sitten Kirkcaldyssa, jossa hän ystävystyi kirkonmies Edward Irvingin kanssa. Vuodet 1819–1821 Carlyle vietti jälleen Edinburghin yliopistossa, jossa hän koki uskonnollisen muutoksen, josta hän sai myöhemmin aineistoa kirjaansa *Sartor Resartus*. Hän ryhtyi syventymään saksalaiseen kirjallisuuteen ja hänen ajatteluunsa vaikuttikin vahvasti saksalainen transsendentalismi, etenkin Johann Gottlieb Fichten töissä. Hänestä kehittyi saksalaisen kirjallisuuden asiantuntija ja hän kirjoittikin sarjan esseitä *[[Fraser’s Magazine]]* -lehdelle ja käänsi saksalaisia kirjailijoita, erityisesti Goethea.

Carlyle oli aikansa johtavia yhteiskuntakriitikkoja. Hän tunsi epäluottamusta demokratiaa ja juutalaisia kohtaan. Siten hänen on katsottu ennakoineen sata vuotta myöhemmin nousseita antisemitistisiä ja fasistisia aatteita.

## Tuotanto
* *Signs of the Times* (1829)
* *Sartor Resartus* (1831)
* *The French Revolution: A History* (1837), suom. *Ranskan vallankumous*
* *On Heroes And Hero Worship And The Heroic In History* (1841)
* *Past and Present* (1843), suom. *Mennyt ja nykyinen*
* *The Letters and Speeches of Oliver Cromwell* (1845)
* *An Occasional Discourse on the Nigger Question* (1849)
* *Latter-Day Pamphlets* (1850)
* *The Life Of John Sterling* (1851)
* *History Of Friedrich II Of Prussia* (1858)

## Lähteet

## Aiheesta muualla

* Carlylen työt Project Gutenbergissä. 
* Thomas & Jane Carlyle’s Craigenputtock .
Volker Schlöndorff

**Volker Schlöndorff** (s. 31. maaliskuuta 1939 Wiesbaden) on saksalainen elokuvaohjaaja.

Schlöndorff baccalauréat-tutkinnon Ranskassa, johon hän oli 17-vuotiaana päätynyt vaihto-oppilaana ja jatkoi sen jälkeen opiskelua Pariisissa. Oppiaineina hänellä oli valtio-oppi ja elokuvataide. Tällöin hän tutustui ranskalaisohjaaja Louis Malleen. Schlöndorff työskenteli myöhemmin muun muassa Mallen, Jean-Pierre Melvillen ja Alain Resnais'n ohjausassistenttina. Hänen ensimmäinen pitkä elokuvansa oli Robert Musilin romaaniin *[[Oppilas Törlessin harhapolut]]* (1906) perustuva filmi *[[Olenko syyllinen]]* (*Der junge Törless*, 1966). Cannesin elokuvajuhlilen kilpasarjaan valittu elokuva oli ensimmäisiä merkkejä uudesta saksalaisesta elokuvasta eli nuorten elokuvantekijöiden esiinmarssista.

Vuonna 1975 Schlöndorff ohjasi yhdessä silloisen vaimonsa Margarethe von Trottan kanssa Heinrich Böllin samannimiseen romaaniin perustuvan elokuvan *[[Katharina Blumin menetetty maine]]* (Die verlorene Ehre der Katharina Blum). Se oli aiheeltaan ajankohtainen elokuva, jossa Angela Winkler esitti lehdistön riepottelemaa ja terroristiksi leimaamaa naista. Filmi kuvasi, miten nainen reagoi voimakkaasti kokemiinsa nöyryytyksiin. Samalla filmi hyökkäsi Springer-mediakonsernia vastaan. Springer-lehdistö puolestaan syytti Schlöndorffia Punaisen armeijakunnan tapaisten terroristien holhoamisesta.

Schlöndorff teki kansainvälisen läpimurtonsa vuonna 1979 Günter Grassin romaanin filmatisoinnilla *[[Peltirumpu (elokuva)|Peltirumpu]]* (*Die Blechtrommel*, 1979). Elokuva jakoi Cannesin elokuvajuhlien Kultaisen palmun yhdessä Francis Ford Coppolan ohjaaman *[[Ilmestyskirja. Nyt]]in* kanssa sekä voitti myös parhaan ei-englanninkielisen elokuvan Oscar-palkinnon. Schlöndorffin ohjaama elokuva *[[Orjattaresi (elokuva)|Orjattaresi]]* tuli ensi-iltaan 1990. Se perustuu Margaret Atwoodin samannimiseen romaaniin, josta on tehty myös televisiosarja.

## Lähteet

## Aiheesta muualla

* 
*Sclöndorff arkisto
Carles Puyol

**Carles Puyol i Saforcada** (s. 13. huhtikuuta 1978 La Pobla de Segur, Barcelonan maakunta, Espanja) on entinen espanjalainen jalkapalloilija. Puyolin seurajoukkue oli Barcelona, jossa hän pelasi koko ammattilaisuransa ajan. Puyol oli joukkueensa kapteeni ja erittäin pidetty persoona Kataloniassa syntyperänsä, seurauskollisuutensa sekä pelikentällä uhrautuvan taisteluasenteensa vuoksi. Hän oli pelipaikaltaan keskuspuolustaja, mutta aloitti uransa oikeana laitapuolustajana.

Puyol kuului myös Espanjan maajoukkueen vakiokalustoon. Hän oli yksi tärkeimmistä yksittäisistä pelaajista maajoukkueessaan, kun Espanja voitti Euroopan-mestaruuden vuonna 2008. Hän johti Espanjan puolustuslinjaa ja muodosti Carlos Marchenan kanssa kisojen parhaan keskuspuolustajaparin, mistä oli osoituksena valinta EM-kisojen tähdistöön. Menestys jatkui vuoden 2010 maailmanmestaruuskilpailuissa, jossa Espanja voitti mestaruuden ja Puyol valittiin jälleen tähdistöjoukkueeseen. Hän teki 1–0-voittomaalin turnauksen välieräottelussa Saksaa vastaan. Vuoden 2012 EM-turnauksessa Puyol ei mahtunut mukaan Espanjan maajoukkueeseen loukkaantumistensa vuoksi.

Puyolin menestys hänen keskuspuolustajalle pienehköstä koostaan huolimatta perustuu vahvaan fysiikkaan, juoksuvoimaan, oikea-aikaisiin taklauksiin ja pelinlukutaitoon. Tämän pelinlukutaidon ansiosta Puyol teki usein joukkueelleen tärkeitä syötönkatkoja ja pallonriistoja paljon keskuspuolustajien tavanomaista pelialuetta ylempänä. Nämä ominaisuudet yhdistettynä muun muassa seurauskollisuuteen ovat nostaneet Puyolin yhdeksi maailman kaikkien aikojen arvostetuimmista keskuspuolustajista.

Puyol ilmoitti 5.3.2014 jättävänsä FC Barcelonan tuon kauden jälkeen. Hän oli kärsinyt tuolla kaudella loukkaantumisista, jotka ovat rajoittaneet hänen peliaikaansa. Sopimuksen oli tarkoitus kestää kesään 2016, mutta se purettiin yhteisymmärryksessä. 

– Tarvittavalle tasolle palaaminen on ollut kahden operaation jälkeen odotettua vaikeampaa, Puyol kertoi.

## Saavutukset

**Seurajoukkue**

* Espanjan pääsarjamestaruus: 2005, 2006, 2009, 2010, 2011
* Espanjan cup: 2009
* Espanjan supercup: 2005, 2006, 2009, 2010, 2011
* Mestarien liiga: 2006, 2009, 2011
* Euroopan supercup: 2009, 2011
* Seurajoukkueiden maailmanmestaruus: 2009, 2011

**Maajoukkue**

* Olympiahopea: 2000
* Euroopan-mestaruus: 2008
* Maailmanmestaruus: 2010

**Henkilökohtaiset**

* Euroopan paras oikea laitapuolustaja: 2002
* Mestarien liigan vuoden puolustaja: 2006

## Lähteet

## Aiheesta muualla

* Carles Puyol Barcelonan sivustolla
Daxter

**Daxter** on Ready at Dawnin ja Naughty Dogin kehittämä tasohyppelypeli, joka on julkaistu PlayStation Portablelle vuonna . Peli kuuluu *[[Jak and Daxter]]* -pelisarjaan.

## Juoni

Tarina sijoittuu Jak 2:n alussa sivuutettuun kahden vuoden jaksoon, jolloin Daxterin paras ystävä Jak on vankina ja Daxterin tehtävänä vapauttaa toverinsa. Tätä yrittäessään Daxter pestautuu konkurssin partaalla olevan yrityksen tuholaistorjujaksi. Pelissä ohjataan Daxteria, joka pystyy juoksemaan ja hiipimään neljällä jalalla. Pelin edetessä otetaan käyttöön myös erilaisia ajoneuvoja. Aseenaan Daxter käyttää sähköistä kärpäslätkää ja sytytysnesteruiskua, jota voi tarvittaessa käyttää myös ilmassa leijumiseen ja liekinheittimenä.

Suulaana tunnettu Jakin apuri (*sidekick*) ei sulje suutaan vieläkään ja ironiset kommentit lentelevät lähes jokaisessa välianimaatiossa. Peli sisältää muutenkin tuttua Jak and Daxter -huumoria. Myös monia minipelejä pääsee pelaamaan edetessään pelissä. Ne parodioivat kuuluisia elokuvia kuten Matrixia, Taru sormusten herrasta sekä Indiana Jones -elokuvia.

## Aiheesta muualla
* 
* Suomenkielinen J&D wiki
Heikki Nikunen

**Heikki Mikko Kalevi Nikunen** (12. huhtikuuta 1939 Lahti – 7. syyskuuta 2023 Tampere) oli suomalainen upseeri ja kenraaliluutnantti, joka toimi Suomen ilmavoimien komentajana 1. helmikuuta 1991 – 20. huhtikuuta 1995.

## Henkilöhistoria
Heikki Nikunen syntyi komisario Viljo Nikusen ja Aino Pekkasen perheeseen. Hän avioitui 1963 Pirkko Irmeli Anttilan kanssa. Ylioppilaaksi Nikunen tuli vuonna 1958, filosofian maisteriksi hän valmistui 1978 Helsingin yliopistosta. Nikunen oli Suomen sotatieteellisen seuran sekä Ruotsin kuninkaallisen sotatieteellisen akatemian jäsen. Hän kirjoitti useita ilmasotakirjoja. Nikunen toi ilmavoimiin tietokonepohjaiset lentosimulointimallit ja systeemianalyysitutkimukset. Nikusen komentajakautena Suomi päätti Hornet-hävittäjäkaupoista. 

Nikusen harrastuksena oli alttosaksofonin soitto. Hän soitti eläkkeellä ollessaan kahdessa jazz-orkesterissa. Hän esiintyi Cool Quartetissa ja AdvoJazz-orkesterissa.

## Sotilasura
Nikunen suoritti Ilmasotakoulun vuonna 1958, jossa hän lensi Satakunnan Lennoston Valmet Vihuri -koneilla. Hän valmistui Kadettikoulusta vuonna 1961. Hän toimi Jyväskylän silloisen maalaiskunnan Luonetjärvellä Hämeen lennostossa lentoupseerina vuodet 1961–1963. Hän toimi lennonopettajana ja lentueen päällikkönä Ilmasotakoulussa (nyk. Lentosotakoulu) vuosina 1964–1971. Hänet ylennettiin yliluutnantiksi vuonna 1965 ja kapteeniksi vuonna 1968. Hän suoritti Sotakorkeakoulun ja sai ylennyksen majuriksi vuonna 1972.

Vuosina 1973–1974 Nikunen opiskeli Yhdysvaltain ilmavoimien Air Command and Staff Collegessa. Vuonna 1977 Nikunen ylennettiin everstiluutnantiksi. Everstiksi hänet ylennettiin vuonna 1984, jolloin palveluspaikka oli Ilmavoimien esikunnan ye-osasto. Hän toimi 1984–1986 Satakunnan lennoston komentajana. Hän oli puolustusneuvoston yleissihteeri vuodet 1988–1989. Vuonna 1991 hänet ylennettiin kenraalimajuriksi ja hänestä tuli ilmavoimien komentaja. Nikunen siirtyi eläkkeelle kenraaliluutnanttina vuonna 1995.

## Teoksia
* *Suomalainen taistelukonefilosofia* (1983)
* *Hävittäjätorjunta tänään* (1986)
* *Hävittäjätaktiikkamme kehittäminen* (1988)
* *Ilmavoimiemme doktriini* (1993)
* *Air defence in northern Europe* (1997) 
* *Suomen hävittäjäilmailun isä Richard Lorentz* (2005)

## Lähteet

## Aiheesta muualla
*Heikki Nikusen muistokirjoitus Helsingin Sanomissa
KH-vakoilusatelliitit

**KH-satelliitit** (KH = Key Hole) olivat Yhdysvaltain ensimmäinen satelliittiohjelma, joka jatkuu edelleen.

## Satelliitit

*KH-1, KH-2, KH-3 ja KH-4 (1959-1972) satelliitit tunnettiin nimellä "Corona". Ne olivat CIAn kuvaussatelliitteja. Satelliittikaukokartoitus sai alkunsa 1950 WS117L-vakoilusatelliittihankkeesta, josta kehitettiin Corona-vakoilusatelliitit. Sitä hahmoteltiin heti toisen maailmansodan jälkeen. Corona-satelliitteja laukaistiin aluksi, 1960-luvun alussa, NASA:n Discoverer-ohjelman nimellä muka testaten kudoksia ja eläimiä avaruusolosuhteissa. 145. ja viimeinen Corona lensi 1972. Coronassa satelliitin filmikapseli pudotettiin Maahan ja siepattiin ilmasta nk. Air snach-tekniikkaa käyttäen. Corona-satelliittien filmi siepattiin erikoisvarustellulla Fairchild C-119F "Flying Boxcar"-kuljetuskoneella. Satelliitit olivat lyhytikäisiä ja lensivät alle 200&nbsp;km:n korkeudella.
*"Samos" (Satellite and Missile Observation System; 1960-1962) Yhdysvaltain ilmavoimien KH:lle korvaavaksi suunnittelema satelliittikuvausjärjestelmä, mistä luovuttiin KH:ta epätarkempien kuvien vuoksi. MIDAS oli eräs versio kuvaavia vakoilusatelliitteja. 
*KH-5 "Argon" (1961-1964), kuvaussatelliitteja, joiden filmi oli mahdollista palauttaa maahan analysoitavaksi kesken satelliitin radalla olon.
*KH-6 "Lanyard" (1963) "Samosin" kameraa käyttänyt kuvaussatelliitti.
*KH-7 "Gambit" (1963-1967)
*KH-8 "Gambit" (1966-1984)
*KH-9 "Hexagon" tai "Big Bird" (1971-1986). Nimitys "iso lintu" tulee satelliitin koosta, jota kuvaa 13000&nbsp;kg massa tankattuna. Lentoradan korkeus 230–480&nbsp;km. 
*KH-10 "Dorian" toteuttamaton hanke miehitetyksi avaruussatelliitiksi Gemini -ohjelmaan liittyen
*KH-11 (1976-1995) "Crystal" tai "Kennan" on ensimmäinen digitaalikuvaussatelliittijärjestelmä. 
*KH-12 (1990-)"Ikon", "Improved Crystal" tai "Improved KH-11" jatkuvalla kuvauksella kuvaava digitaalikuvaussatelliittijärjestelmä. Kuvien resoluutio on parempi kuin 15&nbsp;cm. 
*KH-13 (1999-) "8X" tai "EIS" sisältänee Stealth -häivytyksen
Merikrotti

**Merikrotti** (*Lophius piscatorius*) on krottikalojen (Lophiiformes) lahkoon kuuluva merikala. Sen esiintymisalue ulottuu Koillis-Atlantin rannikkovesistä Barentsinmerelle Gibraltarinsalmeen, Välimerelle ja Mustallemerelle.

## Koko
Naaraat voivat kasvaa kahden metrin pituisiksi. Suurin tunnettu yksilö painoi 99,4&nbsp;kg. Koiraat ovat paljon pienempiä, noin 20–30&nbsp;% naaraiden koosta.

## Ravinto
Merikrottien ravintoa ovat kalat ja äyriäiset. Merikrotilla on valoelin, jolla se houkuttelee saalista lähelle.

## Lisääntyminen
Merikrottinaaras on sukukypsä myöhään, vasta noin 70&nbsp;cm:n pituisena. Munat kelluvat vedessä, ja toukat siirtyvät syvemmälle aikuistumaan.

## Käyttö
Merikrotti on herkullinen ruokakala, mikä on huomattu varsin myöhään toisen maailmansodan jälkeen. Kalan lihan koostumus ja maku muistuttavat paljon hummerin makua. Ruumiin kokoon nähden valtavaa päätäkään ei enää heitetä pois, vaan siitä keitetään kalalientä. Merikrotti on syvänmeren kala, jonka kantaa on vaikea arvioida. Siksi sen lukumäärä saattaa romahtaa yllättäen, eikä merikrotin käyttöä ravinnoksi siis suositella. Laji kuuluu muun muassa WWF:n kuluttajien kalaoppaassa punaisten lajien listalle.

## Lähteet

## Aiheesta muualla
* Lophius piscatorius (peilipalvelin) FishBase. R. Froese ja D. Pauly (toim.).
Arsinoe I

**Arsinoe I** (syntyi noin 300 eaa. – kuoli vuoden 270 eaa. jälkeen) oli Egyptin kuningatar ja Ptolemaios II:n vaimo. Hänen isänsä oli Makedonian ja Traakian kuningas Lysimakhos. Hänen äitinsä oli luultavasti Lysimakhoksen ensimmäinen vaimo Nikaia. 

Arsinoe ja Ptolemaios II menivät naimisiin joko vuonna 289 eaa. tai 288 eaa. ja he saivat kolme lasta, Ptolemaios III, Lysimakhos ja Berenike Fernoforos. 270-luvulla eaa. Arsinoeta syytettiin osallistumisesta salaliittoon miestään vastaan ja hänet tuomittiin maanpakoon Koptokseen. Tämän jälkeen Ptolemaios II meni naimisiin siskonsa Arsinoe II:n kanssa.
## Lähteet
*
Morsingot

**Morsingot** (*Isatis*) on ristikukkaiskasveihin (*Brassicaceae*) kuuluva kasvisuku, jossa on noin 95 eri lajia. Niiden ulkonäkö vaihtelee kasvupaikan mukaan, joten lajien tunnistaminen on vaikeaa. Lisäksi risteymiä syntyy helposti. Suvun lajeja esiintyy luonnonvaraisena Välimeren alueelta Keski-Aasiaan idässä.

## Lajeja
* *[[Isatis boissieriana]]*
* *[[Isatis glauca]]*
* alepponmorsinko (*Isatis lusitanica*)
* värimorsinko (*Isatis tinctoria*)

## Lähteet

## Aiheesta muualla
* Finto, Kassu – Kasvien suomenkieliset nimet: Morsingot (''Isatis'')
* Suomen Lajitietokeskus: Morsingot – ''Isatis''
* ITIS: ''Isatis'' 
* United States Department of Agriculture (USDA): ''Isatis'' 
* Flora of China: ''Isatis''